**Lakossági nyilvántartás**

A lakosok állandó (tartós) vagy átmeneti (ideiglenes) lakhelyének bejelentését a **Tt. 253/1998 sz.** törvénye szabályozza - Törvény a SZLOVÁK KÖZTÁRSASÁG ÁLLAMPOLGÁRAI TARTÓZKODÁSI HELYÉNEK BEJELENTÉSÉRŐL ÉS A SZLOVÁK KÖZTÁRSASÁG LAKOSSÁGÁNAK NYILVÁNTARTÁSÁRÓL.

***Állandó lakhely bejelentése***

Az állandó tartózkodási hely bejelentésekor a polgár köteles bemutatni

a) érvényes személyi igazolványát vagy igazolását a személyi igazolványáról, ha 18 éven aluli gyermekről van szó, a törvényes képviselője bemutatja e gyermek születési anyakönyvi kivonatát, melyet a Szlovák Köztársaság hatóságai adtak ki – 3. § - ának (8) bek. d) pontja.

b) a Szlovák Köztársaság érvényes úti okmányát vagy a bizonylatot a Szlovák Köztársaság állampolgárságáról, amennyiben nincs személyi igazolványa vagy igazolása a személyi igazolványáról - 3. §-ának (8) bek. b) pontja.

c) írásbeli nyilatkozatot a polgár állandó tartózkodási helyre történő bejelentésével való egyetértésről az épület vagy épületrész tulajdonosának vagy összes társtulajdonosának hitelesített aláírásával a 4. § (6) bek. b) pontja szerinti adatokkal;

Erre nyilatkozatra nincs szükség, ha:

1. a tulajdonos vagy társtulajdonos bejelentéséről van szó,

2. olyan polgár bejelentéséről van szó, akinek vonatkozásában az ingatlanra életfogytig tartó haszonélvezeti jog van bejegyezve,

3. a tulajdonos házastársának vagy ellátatlan gyermekének bejelentéséről van szó, vagy

4. a tulajdonos és az épület vagy épületrész összes társtulajdonosa a bejelentőhely alkalmazottja előtt igazolja aláírásával az érintett polgár állandó lakhelybejelentő lapján, hogy egyetért a polgár állandó tartózkodási helyre történő bejelentésével– 3. §-ának (8) bek. d) pontja.

d) A polgár az állandó tartózkodási hely bejelentésekor köteles kitölteni és aláírni az állandó lakhelybejelentő lapot, melyen feltünteti 4. § (6) bek. a) és b) pontjai szerinti adatokat. Egyidejűleg köteles kitölteni és aláírni az állandó lakhelykijelentő lapot, melynek mintáját a minisztérium határozza meg.

***Az állandó tartózkodási hely megszüntetése***

A bejelentőhely megszünteti az állandó tartózkodási helyről vezetett adatot

a) a 10. § d) pontja szerinti értesítés alapján,

b) ha a polgár elhalálozott vagy holttá nyilvánították,

c) a 6. § (1)-(3) bek. szerinti értesítés alapján,

d) ha a bejelentést hamis vagy helytelenül feltüntetett tények alapján, vagy érvénytelen, hamis, tudatosan meghamisított vagy idegen okiratokkal hajtották végre,

e) az épület vagy épületrész használatára jogosult személy javaslatára, a használati jogot korlátozó vagy megszüntető jogerős bírósági ítélet alapján,

f) az épület vagy épületrész tulajdonosának vagy összes társtulajdonosának javaslatára azon személy esetében, akinek az épületre vagy épületrészre nem keletkezett semmiféle használati joga; ilyen javaslat nem nyújtható be az épület vagy épületrész tulajdonosa vagy társtulajdonosa ellen, a tulajdonos vagy társtulajdonos házastársa vagy ellátatlan gyermeke ellen,

g) ha az épület megszűnt.

**Az állandó tartózkodási hely megszüntetéséről szóló, (1) bekezdés f) pontja szerinti javaslat lakhelybejelentőhöz történő benyújtásakor a 3. § (8) bek. szerinti okiratok mellett be kell nyújtani az alábbi okiratokat is:**

a) a házasság felbontását kimondó jogerős bírósági határozatot, ha házasság felbontására került sor,

b) a házastársak osztatlan közös tulajdonának megosztásáról szóló megállapodást vagy a házastársak osztatlan közös tulajdonának felosztásáról szóló jogerős bírósági végzést, ha ilyen kiadásra került,

c) a végzést a bíróság halaszthatlan intézkedéséről, ha ilyen kiadásra került,

d) a megállapodást a használati jog megszűnéséről vagy korlátozásáról, vagy a jogerős bírósági végzést a használati jog megszűnéséről vagy korlátozásáról, ha ilyen kiadásra került.

***Átmeneti (ideiglenes) tartózkodási hely***

Az átmeneti (ideiglenes) tartózkodási hely a polgár állandó tartózkodási helyén kívüli ideiglenes tartózkodási helye, mely 90 napnál hosszabb ideig tart; ideiglenes tartózkodás a tartósan külföldön élő polgár tartózkodása is, mely tovább, mint 90 napig tart a Szlovák Köztársaság területén.

Az ideiglenes tartózkodási hely bejelentésekor a polgár köteles bemutatni a 3. § (8) bek. a), c) és d) pontja szerinti okiratokat; a tartósan külföldön élő polgár a személyi igazolványa helyett a Szlovák Köztársaság által kiállított érvényes úti okmányt mutatja be.

Az ideiglenes tartózkodási hely feltételezett leghosszabb ideje 5 év. Ha az ideiglenes tartózkodási hely a feltételezett időnél tovább tart, a polgár köteles az ideiglenes tartózkodási helyet újra bejelenteni.

***A személy tartózkodási helyéről szóló igazolás***

A lakos kérelmére a községi hivatal igazolást ad ki az állandó, vagy átmeneti lakhelyről. A polgár köteles bemutatni személyi igazolványát. A Tt. 145/1990 – es törvényének 8. tétele alapján a személy tartózkodási helyéről szóló igazolás illetéke 5 EUR.

***A polgár külföldi tartózkodása***

A polgárnak, akinek állandó tartózkodási helye a Szlovák Köztársaság területén van, és aki arra készül, hogy 90 napnál hosszabb időre, külföldre utazik ki, jogában áll ezt a tényt jelenteni az állandó tartózkodási helye vagy ideiglenes tartózkodási helye szerinti lakhelybejelentőnek; a bejelentésében feltünteti az államot és tartózkodási helyét, valamint tartózkodása várható időtartamát.

***Igazolás kiadása az állandó lakhelyről, az első személyi igazolvány kiadásához a 15 évet betöltött lakosok számára***

Az első személyi igazolvány kiadásának feltételei

1. 15- ik életév betöltése
2. állampolgárságot szerzett személy, aki még nem rendelkezik személyi igazolvánnyal

* A 15– ik életévét betöltő polgár részére az első személyi igazolványt köteles a kiskorú szülője /vagy akinek esetében a bíróság intézeti elhelyezést rendelt el, és akinek szociális szolgáltató intézményben nyújtanak gondoskodást, vagy olyan intézetben, amelyben intézeti nevelést vagy védőnevelést biztosítanak a törvényes képviselője vagy a gyámja/ kérvényezni leghamarább 90 nappal a 15 - ik életév betöltése előtt, legkésőbb 30 nappal a 15- ik életév betöltése után.

Szükséges okmányok:

* Amennyiben nem változik az aktuális állandó lakhely, a lakos születési bizonyítvány bemutatása után egy bejelentkezési lapot ír alá az állandó lakhelyre. **A rendőrségen a hivatalos születési bizonyítvánnyal és a községi hivatal által kiadott bejelentkezési lappal mutatkozik.**